Rikunarita-ORG/Wikinium huggingface dataset:
# Τελωνειακή Ένωση ΕΕ-Τουρκίας

Η **Τελωνειακή Ένωση Ευρωπαϊκής Ένωσης - Τουρκίας** είναι μια εμπορική συμφωνία μεταξύ της Ευρωπαϊκής Ένωσης και της Τουρκίας. Η συμφωνία τέθηκε σε ισχύ στις 31 Δεκεμβρίου 1995, μετά από απόφαση του Συμβουλίου Σύνδεσης Ευρωπαϊκής Κοινότητας -Τουρκίας για την εφαρμογή τελωνειακής ένωσης (τουρκικά:Gümrük Birliği) μεταξύ των δύο μερών. Τα εμπορεύματα μπορούν να διακινούνται μεταξύ των δύο οντοτήτων χωρίς τελωνειακούς περιορισμούς. Η Τελωνειακή Ένωση δεν καλύπτει βασικούς οικονομικούς τομείς όπως η γεωργία.

Το 1996 δημιουργήθηκε μια ζώνη ελεύθερων συναλλαγών μεταξύ της Τουρκίας και της Ευρωπαϊκής Ένωσης για προϊόντα που καλύπτονται από την Ευρωπαϊκή Κοινότητα Άνθρακα και Χάλυβα. Η απόφαση 1/98 του Συμβουλίου Σύνδεσης καλύπτει και το εμπόριο γεωργικών προϊόντων.

Εκτός από τη θέσπιση κοινού εξωτερικού τιμολογίου για τα προϊόντα που καλύπτονται, η Τελωνειακή Ένωση προβλέπει ότι η Τουρκία θα ευθυγραμμιστεί με το κοινοτικό κεκτημένο σε διάφορους βασικούς τομείς της εσωτερικής αγοράς, ιδίως όσον αφορά τα βιομηχανικά πρότυπα.

Σύμφωνα με μελέτη του 2020, η συμφωνία ενίσχυσε το εμπόριο μεταξύ ΕΕ και Τουρκίας. Στη μεταποίηση, σημειώθηκε αύξηση 55-65 % στο εμπόριο ΕΕ -Τουρκίας.

## Παραπομπές
# Βιλφράνς-ντε-Κονφλάν

| Βιλφράνς-ντε-Κονφλάν |
| --- |
| Πανοραμική άποψη της κοινότητας. |
|

|  |
| --- |
|  Έμβλημα |

 |
| Διοίκηση |
| Χώρα | Γαλλία |
| Διοικητική υπαγωγή | διαμέρισμα του Πραντ |
|  • Δήμαρχος του Βιλφράνς-ντε-Κονφλάν | Υγκέτ Τελιέρ (από 2009) |
| Ταχυδρομικός κώδικας | 66500 |
| Κωδικός Κοινότητας | 66223 |
| Πληθυσμός | 215 (1  Ιανουαρίου 2023) |
| Έκταση | 4,46 km² |
| Υψόμετρο | 390 μέτρα, 1.395 μέτρα και 906 μέτρα |
| Βιλφράνς-ντε-Κονφλάν
42°35′14″N 2°22′4″E |
| Ιστότοπος |  |
|  Σχετικά πολυμέσα |
| δεδομένα |

Το **Βιλφράνς-ντε-Κονφλάν** (γαλλικά: *Villefranche-de-Conflent*‎‎, προφέρεται: [vilfʁɑ̃ʃ də kɔ̃flɑ̃], καταλανικά: *Vilafranca de Conflent*‎‎) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Βιλφρανσουά (γαλλικά: *Villefranchois*‎‎).

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Βιλφράνς-ντε-Κονφλάν στο Wikimedia Commons
* (Γαλλικά) Επίσημος ιστότοπος
# CNN

| CNN - Cable News Network |
| --- |
| Το λογότυπο του CNN |
| Ίδρυση | 1980 |
| Πρώτη λειτουργία | 1 Ιουνίου 1980 |
| Έναρξη λειτουργίας | 1 Ιουνίου 1980 |
| Εικόνα | 16:9 (480i, SDTV) 16:9 (1080i, HDTV) |
| Ιδιοκτήτης | Turner Broadcasting System (Warner Media) |
| Συνεργαζόμενα κανάλια | CNN Türk |
| Σλόγκαν | Go there *(Πήγαινε εκεί)* This is CNN *(Αυτό είναι το CNN)* The most trusted name in news *(Το πιο αξιόπιστο όνομα στις ειδήσεις)* Facts first *(Πρώτα τα γεγονότα)* The worldwide leader in news *(Ο παγκόσμιος ηγέτης στις ειδήσεις)* |
| Ιδρυτής | Ted Turner |
| Χώρα |  ΗΠΑ |
| Γλώσσα | Αγγλικά |
| Περιοχή εκπομπής | ΗΠΑ και Καναδάς |
| Κεντρικά γραφεία | CNN Center, Ατλάντα, Τζόρτζια, ΗΠΑ |
| Ιστοσελίδα | CNN (Διεθνής έκδοση) CNN (Αμερικάνικη έκδοση) CNN (Ελληνική έκδοση) |
| Λήψη  |
| Δορυφορικά |
| DirecTV | 202 1202 (VOD) |
| Dish Network | 200 9436 |
| Bell TV Καναδάς | 500 (SDTV) 1500 (HDTV) |
| Shaw Direct Καναδάς | 140/500 (SDTV) 257/331 (HDTV) |
| COSMOTE TV Ελλάδα | 701 (HDTV) (Σύντομα) |
| Καλωδιακά |
| Verizon Fios ΗΠΑ | 100 (SDTV) 600 (HDTV) |
| Διαδικτυακά |
| CNN live | Δείτε ζωντανά |
| Apple TV | CNNgo Application |
| TuneIn | Δείτε ζωντανά |
| () |

Το **CNN** (*Cable News Network*, *Καλωδιακό Ειδησεογραφικό Δίκτυο*) είναι ένα αμερικανικό καλωδιακό και δορυφορικό ενημερωτικό τηλεοπτικό δίκτυο που ανήκει στην *Turner Broadcasting System*, τμήμα της *Warner Media*. Το CNN ιδρύθηκε το 1980 από τον Αμερικανό ιδιοκτήτη μέσων μαζικής ενημέρωσης Τεντ Τέρνερ ως 24ωρο ειδησεογραφικό τηλεοπτικό κανάλι. Από το ξεκίνημά του, ήταν το πρώτο που παρείχε 24ωρη ειδησεογραφική κάλυψη στις ΗΠΑ.

Μολονότι το *CNN* έχει πολυάριθμα θεματικά κανάλια, το συγκεκριμένο μεταδίδεται κυρίως, από το κτήριο της *Time Warner Center* στη Νέα Υόρκη και από τα στούντιο του στην Ουάσινγκτον και το Λος Άντζελες, ενώ η έδρα του, στο κτήριο του *CNN Center* στην Ατλάντα, στεγάζει τα στούντιο των ειδήσεων και των εκπομπών που μεταδίδονται τα Σαββατοκύριακα. Στις ΗΠΑ το κανάλι αναφέρεται ως *CNN / US* (ή *CNN Domestic*) για να ξεχωρίσει από το ομότιτλο διεθνές τηλεοπτικό κανάλι *CNN International* που μεταδίδεται παγκοσμίως.

Από τον Αύγουστο του 2010, το *CNN* είναι διαθέσιμο σε περισσότερα από 100 εκατομμύρια νοικοκυριά στις ΗΠΑ, ενώ η κάλυψή του επεκτείνεται σε πάνω από 890.000 αμερικάνικα δωμάτια ξενοδοχείων. Παράλληλα, το σήμα του μεταδίδεται σε πολλούς καλωδιακούς και δορυφορικούς τηλεοπτικούς παρόχους, στον Καναδά.

Από τον Ιούλιο του 2015, το CNN είναι επίσης διαθέσιμο σε περίπου 96.374.000 νοικοκυριά (82.8% των νοικοκυριών με τουλάχιστον μία τηλεόραση) στις Ηνωμένες Πολιτείες ενώ σε παγκόσμιο επίπεδο, το πρόγραμμά του μεταδίδεται μέσω του ομότιτλου *CNN International* το οποίο εκπέμπει σε περισσότερες από 212 χώρες στην υφήλιο.

## Παραπομπές

## Εξωτερικοί σύνδεσμοι

* Επίσημη ιστοσελίδα του CNN - Αμερικάνικη έκδοση
* Επίσημη ιστοσελίδα του CNN - Διεθνής έκδοση
* Επίσημη ιστοσελίδα του CNN Ελλάδος
# Πάπας Διονύσιος

| Πάπας Άγιος  Διονύσιος |
| --- |
|  |
| Από | 22 Ιουλίου 259 |
| Έως | 26 Δεκεμβρίου 268 |
| Προκάτοχος | Πάπας Σίξτος Β΄ |
| Διάδοχος | Πάπας Φήλιξ Α΄ |
| Προσωπικά στοιχεία |
| Γέννηση | Επαρχία Κοζέντσα, Ιταλία |
| Θάνατος | 26 Δεκεμβρίου 268 Ρώμη, Ρωμαϊκή Αυτοκρατορία |
| Αγιοποίηση |
| Εορτασμός | 26 Δεκεμβρίου |
| Τιμάται από | Καθολική Εκκλησία |
| Σύμβολα | Παπικά άμφια, βιβλίο, ποιμαντορική ράβδος |

Ο **Πάπας Διονύσιος** (*Papa Dionisio*, ... - 26 Δεκεμβρίου 268) υπηρέτησε ως επίσκοπος Ρώμης ή Πάπας από τις 22 Ιουλίου του 259 μέχρι τον θάνατό του το 268. Στα έργα τέχνης παριστάνεται με επίσημα παπικά άμφια και κρατώντας ένα βιβλίο. Είναι ο πρώτος Πάπας που δεν αναγράφεται στους καταλόγους των Παπών ως μάρτυρας. Διαδέχθηκε στο αξίωμα τον Σίξτο Β΄.

## Βιογραφία

Πιθανότατα γεννήθηκε στη Μεγάλη Ελλάδα, ωστόσο αυτό δεν έχει εξακριβωθεί. Η εκλογή του στο αξίωμα του Πάπα έγινε το 259, ένα χρόνο μετά το μαρτύριο του προκατόχου του, Σίξτου Β΄, Εξαιτίας του κύματος διωγμών που είχαν εξαπολυθεί τότε, η Αγία Έδρα παρέμενε κενή επί περίπου έναν χρόνο. Όταν οι διωγμοί κατά των Χριστιανών άρχισαν να υποχωρούν, ο Διονύσιος έγινε επίσκοπος Ρώμης. Ο άνθρωπος που διέταξε τους διωγμούς, ο Ουαλεριανός, Αυτοκράτορας της Ρώμης, συνελήφθη και εκτελέστηκε από τον Βασιλιά Σαπώρη Α΄ της Περσίας το 260. Ο διάδοχός του, Γαλλιηνός, εξέδωσε διάταγμα, με βάση το οποίο τερματίστηκαν οι θρησκευτικοί διωγμοί και η χριστιανική εκκλησία απέκτησε νομικό καθεστώς. Το εν λόγω διάταγμα ίσχυσε ως το 303 και έμεινε γνωστό ιστορικά ως *"Μικρή ειρήνη της εκκλησίας"*. Την διδασκαλία σχετικά με τον Λόγο ανέδειξε πρώτος ο Διονύσιος Αλεξανδρείας αναφέροντας ότι ο Υιός είναι κτίσμα του Πατήρ και τον δημιούργησε αργότερα. Ο Πάπας Διονύσιος τον κάλεσε σε εξηγήσεις, παρά το γεγονός ότι αποδείχθηκε η ορθότητα των απόψεων του Διονυσίου της Αλεξάνδρειας προήλθε σύγκρουση μεταξύ τους γνωστή ως Έριδα των Διονυσίων. Ως Ποντίφικας έστειλε μεγάλα ποσά χρημάτων σε ναούς της Καππαδοκίας, που είχαν καταστραφεί από τους Γότθους, για την επανοικοδόμησή τους. Πέθανε στις 26 Δεκεμβρίου του 268 και τον διαδέχθηκε ο Φήλιξ Α΄. Η μνήμη του εορτάζεται την ημέρα του θανάτου του.

## Παραπομπές

## Πηγές

* Opera Omnia
# Πάπας Βαλεντίνος

| Πάπας  Βαλεντίνος |
| --- |
|  |
| Από | 31 Αυγούστου 827 |
| Έως | 10 Οκτωβρίου 827 |
| Προκάτοχος | Πάπας Ευγένιος Β΄ |
| Διάδοχος | Πάπας Γρηγόριος Δ΄ |
| Προσωπικά στοιχεία |
| Γέννηση | 800 Ρώμη, Παπικά Κράτη |
| Θάνατος | 10 Οκτωβρίου 827 (27 ετών) Ρώμη, Παπικά Κράτη |

Ο **Πάπας Βαλεντίνος** (*Papa Valentino*, 800 - 10 Οκτωβρίου 827) ήταν Πάπας για δύο μήνες το 827.

## Βιογραφία

Γεννημένος στη Ρώμη, ο Βαλεντίνος ήταν γιος ενός Ρωμαίου ευγενή ονόματι Λεόντιος.

Σύμφωνα με το *Liber Pontificalis* χειροτονήθηκε διάκονος από τον Πάπα Πασχάλη Α΄ (817-824), ο οποίος τον έκανε και αρχιδιάκονο. Διατήρησε το αξίωμα αυτό και επί των ημερών του Πάπα Ευγένιου Β΄, μετά το θάνατο του οποίου εξελέγη ομόφωνα Πάπας από κλήρο, ευγενείς και λαό της Ρώμης.

Τίποτε άλλο δεν είναι γνωστό για την Παποσύνη του Βαλεντίνου, προφανώς λόγω της βραχύτητάς της.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Πάπας Βαλεντίνος στο Wikimedia Commons
* Vita Operaque από την Migne Patrologia Latina (Αγγλικά)
# 1757

| Το 1757 σε άλλα ημερολόγια |
| --- |
| Γρηγοριανό ημερολόγιο | 1757 *MDCCLVII* |
| Ελληνικό αλφάβητο | ,ΑΨΝΖ´ |
| Ab urbe condita | 2510 |
| Αρμενικό ημερολόγιο | 1206 *ԹՎ ՌՄԶ* |
| Κινεζικό ημερολόγιο | 4453 – 4454 *丙子 – 丁丑* |
| Αιθιοπικό ημερολόγιο | 1749 – 1750 |
| Εβραϊκό ημερολόγιο | 5517 – 5518 |
| Περσικό ημερολόγιο | 1135 – 1136 |
| Ισλαμικό ημερολόγιο | 1170 – 1172 |
| Ινδουιστικά ημερολόγια |
| *Βικράμ Σαμβάτ* | 1812 – 1813 |
| *Σάκα Σαμβάτ* | 1679 – 1680 |
| *Κάλι Γιούγκα* | 4858 – 4859 |

*Η παρούσα σελίδα αφορά το έτος 1757 κατά το Γρηγοριανό ημερολόγιο*

## Γεγονότα

* 2 Ιανουαρίου - Κατά τη διάρκεια του Επταετούς Πολέμου, η Μεγάλη Βρετανία καταλαμβάνει την Καλκούτα.
* 5 Ιανουαρίου - Ο Ρομπέρ Φρανσουά Νταμιάν αποπειράται ανεπιτυχώς να δολοφονήσει τον βασιλιά Λουδοβίκο ΙΕ΄ της Γαλλίας.
* 23 Μαρτίου - Οι βρετανικές δυνάμεις καταλαμβάνουν το φρούριο του Τσανταναγκάρ στην Ινδία.
* 6 Μαΐου - Επταετής Πόλεμος: Ο Φρειδερίκος Β΄ της Πρωσίας νικά τον Αυστριακό στρατό στη μάχη της Πράγας και αρχίζει την πολιορκία της πόλης.
* 18 Ιουνίου - Επταετής Πόλεμος: Ο Αυστριακός στρατός νικά τον Φρειδερίκο στη μάχη του Κόλιν και τον αναγκάζει να εκκενώσει τη Βοημία.
* 26 Ιουλίου - Επταετής Πόλεμος: Ο Αγγλο-Αννοβεριανός στρατός ηττάται από τον γαλλικό στη μάχη του Χάστενμπεκ και αποσύρεται από το Αννόβερο.
* 16 Οκτωβρίου - Επταετής Πόλεμος: Ούγγροι επιδρομείς λεηλατούν το Βερολίνο.
* 30 Οκτωβρίου - Ο Μουσταφά Γ΄ γίνεται σουλτάνος της Οθωμανικής Αυτοκρατορίας διαδεχόμενος τον Οσμάν Γ΄.
* 5 Νοεμβρίου - Επταετής Πόλεμος: Ο Φρειδερίκος Β΄ της Πρωσίας νικά τις συμμαχικές δυνάμεις της Γαλλίας και της Αγίας Ρωμαϊκής Αυτοκρατορίας στη μάχη του Ρόσμπαχ.
* 22 Νοεμβρίου - Επταετής Πόλεμος: Ο αυστριακός στρατός με επικεφαλής τον Κάρολο Αλέξανδρο της Λωρραίνης νικά τον πρωσικό στρατό στη μάχη του Μπρεσλάου.
* 5 Δεκεμβρίου - Επταετής Πόλεμος: Μάχη του Λόιτεν. Ο Φρειδερίκος Β΄ της Πρωσίας οδηγεί τις πρωσικές δυνάμεις σε αποφασιστική νίκη επί των αυστριακών δυνάμεων του Κάρολου Αλέξανδρου της Λωρραίνης.

## Γεννήσεις

* 11 Ιανουαρίου - Αλεξάντερ Χάμιλτον, Αμερικανός πολιτικός
* 6 Σεπτεμβρίου - Ζιλμπέρ ντυ Μοτιέ ντε Λα Φαγιέτ, Γάλλος στρατηγός
* 9 Οκτωβρίου - Κάρολος Ι΄, βασιλιάς της Γαλλίας
* 25 Οκτωβρίου - Χάινριχ Φρίντριχ Καρλ φομ Στάιν, Πρώσος πολιτικός
* 20 Νοεμβρίου - Φιλίπ Σιρίς Μπριντέλ, Γαλλόφωνος Ελβετός συγγραφέας και ποιητής
* 28 Νοεμβρίου - Ουίλλιαμ Μπλέηκ, Άγγλος ποιητής
* Ντιέγο Μαρίν Αγιλέρα, Ισπανός εφευρέτης
* Γεώργιος Βενδότης, Έλληνας συγγραφέας
* Δημήτριος Δάρβαρις, Έλληνας λόγιος
* Γιάννης Δυοβουνιώτης, Έλληνας οπλαρχηγός
* Ρήγας Φεραίος, Έλληνας συγγραφέας και αγωνιστής

## Θάνατοι

* 23 Ιουλίου - Ντομένικο Σκαρλάτι, Ιταλός συνθέτης
* 17 Οκτωβρίου - Ρενέ Αντουάν Φερσώ ντε Ρεωμύρ, Γάλλος επιστήμονας
* 30 Οκτωβρίου - Οσμάν Γ΄, Οθωμανός σουλτάνος
# Ρύπανση

Η **ρύπανση** είναι ευρεία έννοια, η οποία μεταβάλλει τη σύνθεση των διαφόρων βιολογικών συστατικών των φυσικών στοιχείων του πλανήτη, ως αποτέλεσμα της ανθρώπινης δραστηριότητας. Δεν είναι δηλαδή τίποτε άλλο, παρά η αλλοίωση της μορφής του περιβάλλοντος και της ισορροπίας του ανθρώπου με τη φύση.

Επισκόπηση των κύριων επιπτώσεων στην ανθρώπινη υγεία από ορισμένες κοινές μορφές ρύπανσης.
Σύμφωνα με την Οδηγία 96/61/ΕΚ: "Ρύπανση" είναι η άμεση ή έμμεση εισαγωγή, στην ατμόσφαιρα, το νερό ή το έδαφος, ως αποτέλεσμα ανθρώπινης δραστηριότητας, ουσιών, κραδασμών, θερμότητας ή θορύβου που ενδέχεται να θίξουν την ανθρώπινη υγεία ή το περιβάλλον, να υποβαθμίσουν υλικά αγαθά, να παραβλάψουν ή να εμποδίσουν τη ψυχαγωγική λειτουργία, καθώς και τις άλλες νόμιμες χρήσεις του περιβάλλοντος.

Το πρόβλημα των απορριμμάτων στις ακτές της Γουιάνας, 2010
Εργοστάσιο άνθρακα στην Αυστραλία. Η καύση του άνθρακα παράγει διοξείδιο του άνθρακα, μαζί με ποικίλες ποσότητες διοξειδίου του θείου.
## Μορφές ρύπανσης

Οι μορφές ρύπανσης εξαρτώνται από το τμήμα του περιβάλλοντος που επηρεάζεται όσο και από τη μορφή των ρύπων.

Μορφές ρύπανσης είναι οι εξής:

* Θαλάσσια ρύπανση
* Ατμοσφαιρική ρύπανση
* Ρύπανση εδαφών
* Ρύπανση των υδάτων
* Ηχητική ρύπανση

## Βιβλιογραφία

* *G*. *Tyler Miller,* (Μεταφρασμένο) (2004). *Περιβαλλοντικές επιστήμες*. Εκδόσεις ΙΩΝ. ISBN 960-411-517-0
* Γιώργος Βαβίζος, Αριστείδης Μερτζάνης, (2003). Μελέτες περιβαλλοντικών επιπτώσεων. Εκδόσεις ΠΑΠΑΣΩΤΗΡΙΟΥ. ISBN 978-960-753-003-5
* Θ. Κουϊμτζής, Κ. Φυτιάνος, Κ. Σαμαρά - Κωνσταντίνου, Δ. Βουτσά, (2004). *Έλεγχος ρύπανσης περιβάλλοντος*. Εκδόσεις University Studio Press. ISBN 978-960-121-350-7
* Φυτιάνος Κωνσταντίνος, (Β' Έκδοση, 1996). Η Ρύπανση των Θαλασσών. Εκδόσεις University Studio Press. ISBN 978-960-122-321-6

* Φυτιάνος Κωνσταντίνος Κ., Σαμαρά - Κωνσταντίνου Κωνσταντινή, (2009). Χημεία Περιβάλλοντος. Εκδόσεις University Studio Press. ISBN 978-960-121-808-3
* Εγκυκλοπαίδεια του Περιβάλλοντος για νέους: Ρύπανση. National Geographic (Τόμος 5). ΣΕΛΕΝΑ ΕΚΔΟΤΙΚΗ Α.Ε. (© 2013 για την ελληνική γλώσσα). Αρχειοθετήθηκε 2019-11-28 στο Wayback Machine.

## Εξωτερικοί σύνδεσμοι

* Λεξιλογικός ορισμός του ρύπανση  στο Βικιλεξικό
* Πολυμέσα σχετικά με το θέμα  Ρύπανση στο Wikimedia Commons
# Ολλανδία (περιοχή)

Με κίτρινο οι επαρχίες της Βόρειας και της Νότιας Ολλανδίας
Η **Ολλανδία** (ολλανδικά: *Holland*) είναι περιοχή και πρώην επαρχία, στη δυτική ακτή των Κάτω Χωρών. Η ονομασία *Ολλανδία* χρησιμοποιείται επίσης συχνά στα Ελληνικά για να περιγράψει ανεπίσημα το σύνολο της ομώνυμης χώρας. Ο συγκεκριμένος τρόπος χρήσης του όρου είναι κοινώς αποδεκτός σε άλλες χώρες, και όχι εξ ολοκλήρου ασυνήθιστος μεταξύ των ίδιων των Ολλανδών, αν και ορισμένοι κάτοικοι της χώρας και συγκεκριμένα σε άλλες περιοχές της χώρας μπορούν να τον εκλάβουν ως ανεπιθύμητο, παραπλανητικό ή προσβλητικό.

Από το 10ο έως τον 16ο αιώνα, η Ολλανδία ήταν ενοποιημένη πολιτική περιοχή εντός της Αγίας Ρωμαϊκής Αυτοκρατορίας, της οποίας διοικητής ήταν ο εκάστοτε Κόμης της Ολλανδίας. Μέχρι το 17ο αιώνα, η Ολλανδία είχε γίνει παγκόσμια ναυτική και οικονομική δύναμη, η οποία κυριαρχούσε στις άλλες επαρχίες της νέας ανεξάρτητης Ολλανδικής Δημοκρατίας.

Η περιοχή της πρώην επαρχίας της Ολλανδίας συμπίπτει περίπου με τις δύο σημερινές επαρχίες της χώρας, τη Βόρεια Ολλανδία και τη Νότια Ολλανδία, οι οποίες περιλαμβάνουν τις τρεις μεγαλύτερες πόλεις της χώρας: η *de jure* πρωτεύουσα Άμστερνταμ, το Ρότερνταμ, με το μεγαλύτερο λιμάνι της Ευρώπης, και η Χάγη, στην οποία εδρεύει η κυβέρνηση.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ολλανδία (περιοχή) στο Wikimedia Commons
# Νότια Ολλανδία

| Νότια Ολλανδία |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα | Ολλανδία |
| Διοικητική υπαγωγή | Ολλανδία |
| Πρωτεύουσα | Χάγη |
| Ίδρυση | 1840 |
| Ονομάστηκε από | Ολλανδία |
| Διοίκηση |
|  • Σώμα | Provincial Executive of South Holland |
|  • King's Commissioner of South Holland | Wouter Kolff (από 2024) |
| Έκταση | 3.418,5 km² |
| Πληθυσμός | 3.577.032 (31  Δεκεμβρίου 2013) |
| Γεωγραφικές συντεταγμένες | 52°0′0″N 4°40′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Νότια Ολλανδία** (ολλανδικά: Zuid Holland ‎‎) είναι μια από τις επαρχίες της Ολλανδίας. Βρίσκεται στο δυτικό τμήμα της χώρας και βρέχεται από τη Βόρεια Θάλασσα. Πρωτεύουσα της επαρχίας είναι η Χάγη και μεγαλύτερη πόλη το Ρότερνταμ.

Καλύπτει έκταση 2.818 τ.χλμ. από τα οποία, 585 τ.χλμ. είναι επιφάνειες νερού. Έχει συνολικό πληθυσμό 3.458.875 κατοίκων (2006) με πληθυσμιακή πυκνότητα 1.227 κατοίκων ανά τ.χλμ.

Χάρτης με τους δήμους της Νότιας Ολλανδίας
## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νότια Ολλανδία στο Wikimedia Commons
* Επίσημη ιστοσελίδα Αρχειοθετήθηκε 2008-04-07 στο Wayback Machine.
* Ολλανδία Νότια Ολλανδία στο Curlie
# Παπιαμέντο

**Παπιαμέντο** ονομάζεται η Κρεολική γλώσσα που ομιλείται στις Ολλανδικες Αντίλλες. Είναι η πιο διαδεδομένη ομιλούμενη γλώσσα στο σύμπλεγμα νήσων ABC της Καραϊβικής έχοντας επίσημη χρήση στις νήσους Αρούμπα και Κουρασάο. Είναι επίσης αναγνωρισμένη γλώσσα στις νήσους Μποναίρ, Άγιο Ευστάθιο και Σάμπα.

## Εξωτερικοί σύνδεσμοι

* Πολυμέσα σχετικά με το θέμα  Παπιαμέντο στο Wikimedia Commons
# Lipton

Lipton|  |
|  |
| Ίδρυση | 1890 |
| Ιδρυτής | Thomas Lipton |
| Έδρα | Γλασκώβη, Ηνωμένο Βασίλειο της Μεγάλης Βρετανίας και Ιρλανδίας και Ηνωμένο Βασίλειο |
| Προϊόντα | τσάι και iced tea |
| Ιδιοκτήτης | PepsiCo CVC |
| Μητρική | CVC Capital Partners |
| Σλόγκαν | Tout l'effet Lipton |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|    |
|  Πολυμέσα |
| δεδομένα () |

Η **Lipton** είναι βρετανική μάρκα που ανήκει στην Lipton Teas and Infusions. Το όνομα προέρχεται από τον ιδρυτή της, Sir Thomas Lipton, ο οποίος ξεκίνησε μια επιχείρηση λιανικής πώλησης τροφίμων στο Ηνωμένο Βασίλειο το 1871. Η επωνυμία χρησιμοποιήθηκε για διάφορα καταναλωτικά αγαθά που πωλούνταν στα καταστήματα Lipton, συμπεριλαμβανομένου του τσαγιού από το 1890, για το οποίο η Lipton είναι πλέον περισσότερο γνωστή.

Η μάρκα αγοράστηκε το 2022 από την CVC Capital Partners από την Unilever. Η Unilever διατήρησε τη χρήση της μάρκας Lipton για τσάι στην Ινδία, το Νεπάλ, την Ινδονησία και τη Σρι Λάνκα, καθώς και για έτοιμα προς κατανάλωση ποτά παγκοσμίως, όπως το Lipton Ice Tea, τα οποία πωλούνται από μια κοινοπραξία μεταξύ της Unilever και της PepsiCo, και δεν συνδέονται με την Lipton Teas and Infusions. Η Unilever διατήρησε επίσης το δικαίωμα να παράγει μείγματα στιγμιαίας σούπας με την επωνυμία Lipton στη Βόρεια Αμερική.

## Παραπομπές
# General Electric

General Electric|  |
| Νομική μορφή | New York Business Corporation |
| Κλάδος | κοινοπραξία, μηχανολογία, power engineering, aircraft industry, βιομηχανία αυτοκίνησης, Χρηματοδοτική μίσθωση και βιομηχανία όπλων |
| Ίδρυση | 15  Απριλίου 1892 |
| Ιδρυτής | Τόμας Έντισον, Elihu Thomson, Charles A. Coffin και Edwin J. Houston |
| Διάλυση | 2  Απριλίου 2024 |
| Έδρα | Βοστώνη, Ηνωμένες Πολιτείες Αμερικής |
| Περιοχές δραστηρ. | παγκόσμια |
| Σημαντικά πρόσωπα | John L. Flannery, Jeff Immelt, H. Lawrence Culp Jr., Jack Welch, Reginald H. Jones, Fred J. Borch, Ralph J. Cordiner, Philip D. Reed και Όουεν Ντ. Γιανγκ |
| Ιδιοκτήτης | T. Rowe Price The Vanguard Group Capital Group Companies Fidelity Investments BlackRock Northern Trust |
| Υπάλληλοι | 174.000 (31  Δεκεμβρίου 2020) |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Η **General Electric Company** είναι Αμερικανικός πολυεθνικός όμιλος που ιδρύθηκε στη Νέα Υόρκη και εδρεύει στη Βοστώνη. Σήμερα η εταιρεία εστιάζει στην αεροναυπηγική, την υγειονομική περίθαλψη, την ενέργεια, την ανανεώσιμη ενέργεια, την ψηφιακή βιομηχανία, την παραγωγή πρόσθετων υλών και στον φωτισμό.

Το 2018, η GE κατετάγη στον κατάλογο Fortune 500 ως η 18η μεγαλύτερη εταιρεία στις ΗΠΑ με ακαθάριστα έσοδα. Το 2011 κατετάγη στον κατάλογο Fortune 20 ως η 14η πιο κερδοφόρα εταιρεία, αλλά από τότε έχασε περίπου το 75% του μεριδίου της αγοράς.

Το 1889, η εταιρεία Drexel, Morgan & Co., μια εταιρεία που ιδρύθηκε από τους JP Morgan και Anthony J. Drexel, χρηματοδότησε την έρευνα του Τόμας Έντισον και συνέβαλε στη συγχώνευση των εταιρειών αυτών υπό την ίδρυση της Edison General Electric Company, η οποία ιδρύθηκε στη Νέα Υόρκη στις 24 Απριλίου, 1889. Η νέα εταιρεία εξαγόρασε επίσης την εταιρεία Sprague Electric Railway & Motor Company το ίδιο έτος.

Το 1880, ο Gerald Waldo Hart σχημάτισε την Αμερικανική Ηλεκτρική Εταιρεία της Νέας Βρετανίας, Connecticut, η οποία συγχωνεύθηκε μερικά χρόνια αργότερα με την Thomson-Houston Electric Company, με επικεφαλής τον Charles Coffin. Το 1887, ο Hart έφυγε για να γίνει επιθεωρητής της εταιρείας Edison Electric Company του Κάνσας Σίτι, Μιζούρι. Η General Electric ιδρύθηκε με τη συγχώνευση της εταιρείας Edison General Electric της Schenectady της Νέας Υόρκης και της Thomson-Houston Electric Company της Λιν, Μασαχουσέτη, με τη στήριξη της εταιρείας Drexel, Morgan & Co. Και οι δύο εγκαταστάσεις συνεχίζουν να λειτουργούν.

## Παραπομπές

## Εξωτερικοί σύνδεσμοι

* Επίσημος ιστότοπος
# Σημαία της Γαλλίας

| Εθνική σημαία της Γαλλίας |
| --- |
|  Σημαία της Γαλλίας |
| Χρήση |   |
| Χαρακτηριστικά |
| Αναλογίες | 2:3 |
| Υιοθέτηση | Πρώτη φορά 1812 Τελευταία 5 Μαρτίου 1848 |
| Στοιχεία | Τρίχρωμη (Tricolore) με κάθετες ρίγες, μπλε, λευκή και κόκκινη, ίσου πλάτους |
| πληροφορίες  |

| Σύμβολο της Γαλλίας |
| --- |
|  |
| Χρήση |   |
| Χαρακτηριστικά |
| Αναλογίες | 2:3 |
| Υιοθέτηση | Πρώτη φορά 15 Φεβρουαρίου 1794 Τελευταία 5 Μαρτίου 1848 |
| Στοιχεία | Τρίχρωμη (Tricolore) με κάθετες ρίγες, μπλε, λευκή και κόκκινη, με αντίστοιχο πλάτος 30:33:37 |
| πληροφορίες  |

Η εθνική **σημαία της Γαλλίας** (γνωστή στη γαλλικά με τις ονομασίες drapeau tricolore, drapeau bleu-blanc-rouge, drapeau français, σπανιότερα ως le tricolore και στη στρατιωτική αργκό, les couleurs) είναι τρίχρωμη. Αποτελείται από τρεις κάθετες λωρίδες, χρώματος μπλε, άσπρου και κόκκινου. Είναι γνωστή και ως **Τρίχρωμη Σημαία** ή **Τρικολόρ**, από το γαλλικό *tricolore* (τρικολόρ). Μια παραλλαγή της σημαίας με ανοιχτότερο μπλε χρώμα επιλέχθηκε το 1974 από τον Βαλερί Ζισκάρ Ντ' Εσταίν, ενώ το 2020 ο Εμανουέλ Μακρόν επανέφερε τη χρήση τής προηγούμενης, πιο σκουρόχρωμης έκδοσης της σημαίας.

Η σύγχρονη τρίχρωμη σημαία υιοθετήθηκε ως εθνική σημαία της Γαλλίας από τη Γαλλική Εθνοσυνέλευση στις 15 Φεβρουαρίου 1794 (27 Πλυβιόζ του έτους II του επαναστατικού ημερολογίου). Η χρήση της ξεκίνησε επίσημα στις 20 Μαΐου 1794.

## Παραπομπές

* *Flags Through the Ages and Across the World*, Smith, Whitney, McGraw-Hill Book Co. Ltd, England, 1975. ISBN 0-07-059093-1.

## Εξωτερικοί σύνδεσμοι
# Εύκρατη ζώνη

Εύκρατες ζώνες επισημασμένες με πράσινο χρώμα.
**Εύκρατη ζώνη** (*αγγλ.* Temperate zone) ονομάζεται η γεωγραφική ζώνη μεταξύ του Τροπικού του Καρκίνου και του αρκτικού κύκλου και η γεωγραφική ζώνη μεταξύ του Τροπικού του Αιγόκερου και του ανταρκτικού κύκλου. Κάθε μία από τις εύκρατες ζώνες της Γης βρίσκεται μεταξύ της πολικής και της τροπικής ζώνης του αντίστοιχου βόρειου-νότιου ημισφαιρίου (από 66°33' που αντιστοιχεί σε αρκτικό κύκλο έως 23°27' που αντιστοιχεί σε τροπικό κύκλο).

Το εύκρατο κλίμα επισημασμένο με πράσινο χρώμα
Το κλίμα στις περιοχές αυτών των ζωνών είναι συνήθως εύκρατο, ενώ υπάρχει και το μεσογειακό κλίμα. Η κλίση των ακτίνων του ήλιου (με μέσο όρο κοντά στις 45 μοίρες) είναι ισορροπημένη σε σχέση με τις άλλες δύο ζώνες, ώστε να μην είναι ούτε πολύ θερμές ούτε πολύ ψυχρές. Αυτές οι ζώνες εμφανίζουν το φαινόμενο των τεσσάρων εποχών, ενώ οι καιρικές συνθήκες δεν είναι πολύ έντονες ούτε οι μετεωρολογικές αλλαγές ξαφνικές. Το φαινόμενο των εποχών οφείλεται στο γεωγραφικό πλάτος, το οποίο εξασφαλίζει καθημερινή εναλλαγή μέρας και νύχτας, αλλά ταυτόχρονα και σημαντική περιοδική μεταβολή στη διάρκεια της ημέρας και της νύχτας με περίοδο ένα χρόνο.

Σε αυτή τη ζώνη εντοπίζονται φυτικές διαπλάσεις, όπως εύκρατα δάση, τάιγκες, δάση της βροχής, δάση αειθαλών και φυλλοβόλλων δένδρων, μεσογειακά δάση, βάλτοι, αλλά και στέπες και έρημοι. Η πανίδα σε αυτές τις περιοχές είναι εξίσου πλούσια.

Η ξηρά της βόρειας εύκρατης ζώνης είναι πολύ περισσότερη σε σχέση με τη ξηρά της νότιας εύκρατης ζώνης. Στη βόρεια εύκρατη ζώνη βρίσκονται οι Ηνωμένες Πολιτείες Αμερικής, ο Καναδάς εκτός των βόρειων νήσων, το βόρειο Μεξικό, η Ευρώπη εκτός της Λαπωνίας, η βόρεια Αφρική, η Μέση Ανατολή εκτός της νότιας Αραβικής χερσονήσου, η Σιβηρία εκτός της βόρειας, το Καζακστάν, η Μογγολία, η Κίνα, η Ιαπωνία, η βόρεια Ινδία, και οι γειτονικές περιοχές, ενώ περιλαμβάνει και τα βόρεια τμήματα του βόρειου ατλαντικού ωκεανού και του βόρειου ειρηνικού ωκεανού. Στη νότια εύκρατη ζώνη βρίσκονται η Χιλή, η Αργεντινή, η νότια Παραγουάη, η Ουρουγουάη, η νότια Αυστραλία, η Νότια Αφρική και η Νέα Ζηλανδία, ενώ περιλαμβάνει και τα νότια τμήματα του νότιου ατλαντικού ωκεανού, του νότιου ειρηνικού ωκεανού και του ινδικού ωκεανού.